Lav et referat af nedenstående tekst:

Tekst:
Forsamlingsforbud, aflyste udstillinger og lukkede museer har gjort det svært for landets kunstnere at udstille under coronapandemien. Derfor har Ikea nu budt sig til som udstillingsvindue for syv udvalgte kunstnere. En af dem er Dagmar Bille Milther. Med sig i ryksækken har hun en bachelor i kunst og teknologi fra Aalborg Universitet, og i dag så værket dagens lys for første gang. Hendes nyeste lysinstallation bliver netop nu udstillet i Ikea i Aalborg. - I så lang tid har al kreativiteten været spærret inde, men nu kan man være her og møde folk i det fysiske rum, og det er bare så dejligt, fortæller hun. Kunst- og kulturlivet har haft svære betingelser under nedlukningen, men den unge kunstner har formået at vende begrænsninger til muligheder. - Det har været frustrerende men det har også givet tid til at give god grobund til nye ideer. Det er netop det, at jeg har siddet hjemme så meget og er faldet i staver. Har set mit hjem i dagslys, hvor man normalt er på arbejde eller i skole, at jeg har fået min inspiration til det her, siger Dagmar Bille Milther. Vil skabe følelsen af at være hjemme Ikea har stillet kunstnerne en opgave: At fortolke følelsen af hjem. - Jeg har lagt vægt på at prøve at kommunikere en følelse af fascination af de små lysglimt som jeg har siddet og faldet i staver over i mit eget hjem især under nedlukningen, hvor jeg ikke har fået så mange nye indtryk, siger hun. Selvom mange måske forbinder Ikea med noget kommercielt og masseproduktion og ikke særpræget og unik kunst, mener hun godt, det kan hænge sammen. - Ikea er jo ikke et traditionelt sted at udstille kunst og sanselige oplevelser. Men det med at Ikea er en fælles oplevelse og det at sætte kunst og noget sanseligt ind i den ligning, er et rigtig sjovt eksperiment, siger Dagmar Bille Milther. Kunstneren ved godt selv, hvad hun er mest spændt på i forbindelse med udstillingen. - At se om jeg formår at indfange og kommunikere den oplevelse jeg selv har haft. Måske skabe for andre den samme fascination eller en genkendelse hvis de allerede har oplevet den i eget hjem, slutter hun. Udstillingen kan ses hele september i Ikea Aalborg.

Referat:
Lysdesigneren Dagmar Bille Milther udstiller i september en kunstinstallation i Ikea, hvor hun formidler følelsen af at have været hjemme under nedlukningen.